Akken ad d-nerr ɣef yisteqsiyen i d-nefka, nebḍa axeddim ɣef kraḍ n yixfawen. Ixef amezwaru ad yili ɣef wungal aqbayli, deg-s sin n yiḥricen; amezwaru ad d-nawi awal ɣef tsekla taqbaylit amek d-tebda d wamek tennerna seg timawit armi d tira, syin ad ad nuɣal ɣer tewsit n wungal ad d-nefk akk tibadutin i asittunefken, d tulmisin-ines, wis sin ad d-nawi awal ɣef umaru n wungal d wayen akk yura. Ixef wis sin, ad yili d tiẓri n yiwudam ,deg-s ad d-nefk tibadutin akk i as-ittunefken sɣur yimusnawen, syin ad d-nehder ɣef tesazmult n yiwudam i yexdem Phillipe Hamon, deg-s amek ara nesleḍ iwudam ama deg uswir n yiman( ismawen… ), neɣ n tigawt ( tawuri-nsen daxel uḍris…), ama deg uswir n wazal. Ixef aneggaru, ad yili d tasleḍt n yiwudam, deg-s ad d-nekkes akk iwudam yellan deg wungal syin ad neεreḍ ad nexdem tazrewt i twuriwin n yiwudam-agi s tarrayt n Phillipe Hamon.